En mobil for seniorer trenger ikke ha alle de nyeste funksjonene eller den raskeste ytelsen, men skal være enkel og brukervennlig. De fleste eldre trenger bare en mobiltelefon for å kunne ringe sine kjære, mens litt mer teknologikyndige seniorer kanskje vil kunne gå på Facebook eller Instagram for å chatte med familie eller sjekke bilder av barnebarna eller lignende. Til dette er det tilstrekkelig med en litt rimeligere mobiltelefon eller en mellomklassemobil, som alternativene du finner i denne topplisten.
Noen eldre er kanskje ikke vant til berøringsskjermer, så et alternativ med knapper kan være en god løsning. Andre eldre ser kanskje litt dårligere og da kan det være smart å investere i en mobiltelefon med stor og oversiktlig skjerm. Noen mobiler som er spesiallaget med tanke på seniorer har også smarte funksjoner som sikkerhetsknapp og enkle snarveier.